en en en en en fr en en en en en en en en en en en en en en en en en en en gu gu gu gu gu gu gu gu en en en en es es en en gu de gu de gu de gu de en de gu gu de gu gu de gu gu ru en en en en en en en en en en en en en en ru
Advertise in 7 Stars worldwide magazine
Advertise in Diamond city Directory
Subscription for 7 Stars worldwide magazine
સંઘર્ષ એક એવી યુનિવર્સિટી છે.... ...જેમાંથી ઘણું જ શીખવા મળે છે
સંઘર્ષ અંગે એક વાક્યમાં કહું તો એ તમારો સૌથી મોટો ગુરૂ છે જે તમને બધું જ શીખવે છે. આ સંધર્ષ નામના ગુરૂએ મને બાળપણથી જ સમજાવ્યું કે જીવનમાં લોકોને સાથે  લઈને આગળ વધો. મહેનત તો બધા જ કરે છે પણ કંઈક એવું કામ કરો કે તમને સંતોષ થાય. વળી આ કામ થકી તમે કોઈનું ભલું પણ કરી શકો. બધાને સાથે લઈને  ચાલીએ તો જિંદગીમાં ખૂબ આગળ વધી શકીએ છીએ. જેઆરડી તાતા, નારાયણ મૂર્તિ, ગોવિંદકાકા ધોળકીયા, લવજીભાઈ બાદશાહ સહિતની પ્રતિભાઓ વિશે જાણ્યું તેઓ  કેટલાય સામાન્ય લોકોને પણ વ્યાવસાયિક જીવનથી ઉપર ઉઠાવીને સમાજમાં લાવ્યા છે. તેઓએ પોતાની કંપનીઓને પરિવારની જેમ ચલાવી, આ જ કારણસર તેઓ આટલું  ઉચ્ચ સ્થાન હાંસલ કરી શક્યા છે.
સંઘર્ષ સામે એડી ચોટીનું જોર લગાવી લડાઈ લડવા અને તેમાં જીત મેળવવા મનની સાથે તનની તંદુરસ્તીની પણ અત્યંત આવશ્યક્તા રહેલી છે. એક-બે અપવાદ બાદ કરતા તંદુરસ્ત  શરીરમાં જ તંદુરસ્ત મગજ જન્મે છે. જેટલું કામ અને પ્રયાસો કરવાના છે તે સ્વસ્થ શરીર હશે તો જ કરી શકાશે.શરીર સ્વસ્થ હોય તો વિચાર પણ સ્વસ્થ હોય છે. કોઇ પણ વ્યક્તિ જ્યારે વૈચારિક દૃષ્ટિએ હકારાત્મક હોય ત્યારે જ કોઈ પણ કાર્ય ઉમદા રીતે કરી શકે છે. મોબાઈલ, કાર સહિતની અન્ય ભૌતિક ચીજોની જેમ એક બ્રાન્ડ છે એમ આપણી પણ એક બ્રાન્ડ બનાવી સમાજમાં એક અલગ ઓળખ ઉભી કરવી જોઇએ.જો કે આ કામ સાવ આસાન નથી.આગવી ઓળખ ઉભી કરવા ખૂબ મહેનત, નિષ્ઠા અને  દિર્ઘદૃષ્ટિની જરૂર હોય છે પરંતુ  દ્રઢ રીતે મનમાં એટલું અંકિત કરી લેજો કે એ અશક્ય પણ નથી જ...
અહીંયા હું મારા અનુભવો આપની સાથે શેર કરતા કહું તો કોઇ વ્યક્તિ, કલાકાર, ઉદ્યોગપતિ કે પછી વેપારી જ્યારે નીચેથી ઉપર આવે છે ત્યારે તે જીવનના દરેક સારા -નરસા અનુભવમાંથી ચૌક્કસ પસાર થયા જ હોય છે એ બાબત હું આત્મવિશ્વાસ સાથે કહી શકું તેમ છું. આ પ્રકારના અનુભવના કારણે જ વ્યક્તિને દરેક ક્ષેત્રમાં મહારથ આવી જાય છે. ઉપરાંત આ અનુભવોના કારણે વ્યક્તિમાં માણસાઈ અને શાલીનતા આવે છે. તેનું સાવ સાદુ કારણ એ છે કે આ વ્યક્તિ અનુકૂળ કે પ્રતિકૂળ સહિતની દરેક પરિસ્થિતિને તે સમજી શકે છે અને એટલા માટે જ જીવનમાં સંઘર્ષ ખૂબ જરૂરી છે. સંઘર્ષ અંગે એક વાક્યમાં કહું તો એ તમારો સૌથી મોટો ગુરૂ છે જે તમને બધું જ શીખવે છે. આ સંઘર્ષ નામના ગુરૂએ મને બાળપણથી જ સમજાવ્યું કે જીવનમાં લોકોને સાથે લઈને આગળ વધો. મહેનત તો બધા જ કરે છે પણ કંઈક એવું કામ કરો કે તમને સંતોષ થાય. વળી આ કામ થકી તમે કોઈનું ભલું પણ કરી શકો. બધાને સાથે લઈને ચાલીએ તો જિંદગીમાં ખૂબ આગળ વધી શકીએ છીએ. જેઆરડી તાતા, નારાયણ મૂર્તિ, ગોવિંદકાકા ધોળકીયા, લવજીભાઈ બાદશાહ સહિતની પ્રતિભાઓ વિશે જાણ્યું તેઓ કેટલાય સામાન્ય લોકોને પણ વ્યાવસાયિક જીવનથી ઉપર ઉઠાવીને સમાજમાં લાવ્યા છે. તેઓએ પોતાની કંપનીઓને પરિવારની જેમ ચલાવી આ જ કારણસર તેઓ આટલું ઉચ્ચ સ્થાન હાંસલ કરી શક્યા છે.
સંઘર્ષ સામે એડી ચોટીનું જોર લગાવી લડાઈ લડવા અને તેમાં જીત મેળવવા તનની તંદુરસ્તીની પણ અત્યંત આવશ્યકતા રહેલી છે. એક-બે અપવાદ બાદ કરતાં તંદુરસ્ત શરીરમાં જ તંદુરસ્ત મગજ જન્મે છે. જેટલું કામ અને પ્રયાસો તમારે કરવાના છે તે સ્વસ્થ શરીર હશે તો જ કરી શકશો. શરીર સ્વસ્થ હોય તો વિચાર પણ સ્વસ્થ હોય છે. તમે જ્યારે વૈચારિક દૃષ્ટિએ હકારાત્મક હોવ ત્યારે તમે જે કોઈ પણ કાર્ય કરો છો તે પોઝીટિવ હોય છે. મોબાઈલ, કાર સહિતની અન્ય ભૌતિક ચીજોની જેમ એક બ્રાન્ડ હોય છે એમ તમારે પણ તમારી એક બ્રાન્ડ બનાવી સમાજમાં એક અલગ ઓળખ ઉભી કરવી જોઇએ. ભલે આ કામ આસાન નથી. આ આગવી ઓળખ ઉભી કરવા ખૂબ મહેનત, નિષ્ઠા અને દીર્ઘદૃષ્ટિની જરૂર હોય છે પરંતુ તમે દ્રઢ રીતે મનમાં એટલું અંકિત કરી લેજો કે અશક્ય પણ નથી જ...
જીવનમાં જ્યારે સંઘર્ષ વગર સુખ, પ્રગતિ, તરક્કી, પ્રતિષ્ઠા યા હોદ્દો મળે ત્યારે સમજવું આનું પરિણામ વિપરિત હશે! સંઘર્ષ અને સખત મહેનત દ્વારા પ્રાપ્ત થયેલા ફળનું મહત્વ અગણિત અને ઉંચું હોય છે. ઉચ્ચ હોદ્દા પર બિરાજમાન, સફળ કે ધનવાન વ્યક્તિ અચાનક વગર મહેનતથી મળતી સિધ્ધિ, સફળતાથી એટલા ખુશ નથી થતા કે જેટલી સંઘર્ષ અને સખત મહેનત થકી જીવનના મૂલ્યો અને નાણાંની કમાણી કરી હોય. સંઘર્ષ વગર અને સાવ આસાનીથી જીતેલી ક્રિકેટની વર્લ્ડકપની ફાઇનલ મેચની પણ કાંઇ જ મઝા નથી. તેના સ્થાને ભારે સંઘર્ષ, સતત ચડાવ-ઉતાર વચ્ચે જીતેલી મેચનો રોમાંચ જ કઈક અનેરો હોય છે.
અત્રે યાદ રાખવા જેવી બીજી મહત્ત્વની બાબત એ છે કે સંઘર્ષની સાથે વ્યક્તિએ ધીરજનો ગુણ પણ જીવનમાં કેળવવો જોઇએ તો જ વિજેતા બની શકાય છે. સંઘર્ષ જ્યારે લાંબો હોય તથા દુશ્મન વધુ શક્તિશાળી હોય ત્યારે આપણે પોતાની મર્યાદાઓનું ધ્યાન રાખીને પોતાની વિશેષતાઓનો જબરદસ્ત ઉપયોગ કરવો જોઈએ. સફળતા પ્રાપ્ત કરવા માટેની પૂરતી સામગ્રી દરેક વ્યક્તિમાં કુદરતે મૂકી જ હોય છે તેનો યોગ્ય રીતે ઉપયોગ કરવાની અણઆવડત ને લીધે જ સંઘર્ષ સામે સફળતા મળતી નથી. માટે શું પ્રથમ તો આપણે શું મેળવવું છે? આપણું ધ્યેય શું છે તેનાથી સારી રીતે વાકેફ થવું જોઇએ ત્યાર પછી જ ત્યાં જલ્દી કઈ રીતે પહોંચી શકાય એ માટે નો રસ્તો શોધી કાઢવો જોઈએ. આપણે એ પણ જાણી લેવું જોઇએ કે સફળતા સેન્ટીમીટરના માપથી મળે છે કિલોમીટરના માપથી નહિ. સફળતા માટે એક અન્ય ચાવી એ છે કે જેઓ ઓછામાં ઓછા કામો જીવનમાં મુલતવી રાખે છે તે જીવનમાં વધુમાં વધુ સફળતા પ્રાપ્ત કરે છે.
જ્યારે સંઘર્ષ કાળ ચાલતો હોય ત્યારે એક પણ વિચાર નકામો જતો નથી આ વાતને નજર સમક્ષ રાખી હમેશાં સારા જ વિચારો જ કરવા જોઇએ. જે લોકો તમારી માત્ર પ્રશંસા જ કરતાં હોય તેમને તમારા હિતેચ્છુ સમજવાની ભૂલ કરવાના બદલે જે લોકો નિખાલસતાથી તમારી ભૂલોની ટીકા કર્યા કરતાં હોય તે જ તમારા ખરા હિતેચ્છુ છે. ભૂતકાળની ભૂલો ને વળગી ન રેહવું પરંતુ ભવિષ્યમાં ભૂલો નહિ થાય એ માટે સતર્ક રહેવાથી ભૂતકાળની ભૂલો તમારૂં કશું જ બગાડી નહી શકે. જ્યારે કોઇ વ્યક્તિ કંઇક નવું શીખી શકતો નથી ત્યારે માણસ તરીકેની તેની પ્રગતિ અટકી જાય છે. સંઘર્ષ સામે જીત મેળવવા કેટલાક મહત્વના સૂત્રો જીવનમાં ઉતારવા જરૂરી છે. ખોટી દિશામાં ચાલી ને ક્યારેય સાચા કે યોગ્ય મુકામ ઉપર પહોંચી શકાતું નથી. બંધ બારણું ખોલવા માટે મોટાભાગના માણસો મથ્યા કરતા હોય છે પરંતુ જો આસપાસ નજર દોડાવશો તો જણાશે કે બીજું કોઈક બારણું કે દરવાજો ખુલ્લો જ હોય છે. કોઈપણ કામ શરૂ કરો ત્યારે તે કામમાં તમે સંપૂર્ણ સફળતા પ્રાપ્ત કરશો જ એવું મનમાં રટણ કર્યા કરો તમે જરૂરથી સફળ થશો. સફળતા પ્રાપ્ત કરવા માટે તમારી જાતને સફળતાની આશા સતત આપતા રેહવાની જ છે. તમારી નિષ્ફળતાને તમારી જાત સાથે જોડી ન દેશો પરંતુ તેમાંથી કંઇક શીખવાનો પ્રયત્ન કરી વધુ પ્રયત્નોથી સફળ થવા મેહનત કરવી જોઈએ. સફળતા મેળવવા માટે સાહસની વૃત્તિ હોવી જરૂરી છે કારણ કે સાહસ વિનાનું જીવન એં નિષ્ફળ જીવન છે. દરેક વ્યક્તિને કુદરતે કેટલીક અમૂલ્ય ભેટ આપી છે જેમાં સમય અને આરોગ્યનો પણ સમાવેશ થાય છે જેનો વિવેકપૂર્ણ ઉપયોગ કરે તેને જ સફળતા મળે છે. કયું કામ પેહલા કરવું અને કયું પછી આ પ્રકારની જાગ્રુતતા અને સમજણ આવે તો સફળતા જલ્દીથી પ્રાપ્ત થાય છે.
Oops! English news is not available for this news";
You Can Share It :
આઈટીનો સપાટો 4300 કરોડની 1500 બેનામી સંપત્તિઓ જપ્ત
તમામ અવરોધો દૂર થતાં સુરત ડાયમંડ બૂર્સની કામગીરી ઝડપી બની
ગોયમ ડાયમંડ ઇન્સ્ટિટ્યૂટે વધાર્યું સુરતનું ગૌરવ
રિટેલ લીડરશીપ સમિટ-2018માં HIKVISION દ્વારા આધુનિક સિક્યુરિટી ઉપકરણોનું નિદર્શન
લંડનમાં બોનહામ્સ ખાતે આયોજીત હરાજી પેન્ડન્ટ નેકલેસ ખરીદવા કમઠાણ
સુપ્રસિદ્ધ બ્રિટિશ ડિઝાઈનર હેનેલના જ્વેલરી સંગ્રહનું 27 લાખ ડોલરમાં...
ભારતીય નિકાસ સંસ્થાઓના ફેડરેશન દ્વારા કિરણ જેમ્સ નોન એમએસએમઈ કેટેગરીમાં ‘ટોપ પર્ફોર્મર મહારાષ્ટ્ર’
ડાયમંડ સિટી. સુરતવિશ્વબજારમાં ભારતીય ઉદ્યોગ સાહસિકોનું પ્રતિનિધિત્વ...
ઈન્ડિયન ડાયમંડ ઇન્સ્ટિટ્યૂટમાં ઉત્સાહી નવા ડિરેક્ટર્સની નિમણૂક મિનિસ્ટ્રી ઓફ ટ્રેડ એન્ડ કોમર્સ અંતર્
ઇન્ડિયન ડાયમંડ ઇન્સ્ટીટ્યૂટ એક મહત્વની સંસ્થા છે.આ સંસ્થા જેમ એન્ડ...
Diamond City is a flagship product of our group. It is a fortnightly trade newspaper in Gujarati serving diamond and jewellery industry especially to diamond manufacturing industry based in Surat, surrounding areas and Mumbai. It is first of its kind fortnightly newspaper catering the industry. Rich in content, Diamond City has high quality trade information, news and analysis. It enjoys readability, reach and confidence of all sections of the industry and trade.
7Stars Group Of Companies
Seven Stars Media Pvt. Ltd.
Surat - 395006, Gujarat (INDIA).
Phone: +91 261 2544 157-60
© Copyrights 2018. All rights reserved. | Developed by Creative Concepts